Materiál predkladaný na 4/12 zasadnutie

Dozornej rady Sociálnej poisťovne

konané dňa 21. augusta 2012

**správa o hospodárení sociálnej poisťovne   
v mesiacoch január až jún 2012**

**Dôvod predloženia: Materiál obsahuje:**

realizácia vecného a časového plánu 1. Návrh uznesenia Dozornej rady

konania zasadnutí Dozornej rady Sociálnej poisťovne

Sociálnej poisťovne v roku 2012

2. Predkladaciu správu

1. Správu o hospodárení Sociálnej poisťovne mesiacoch január až jún 2012

**Materiál predkladá:**

Ing. Dušan Muňko

generálny riaditeľ Sociálnej poisťovne

#### **Návrh uznesenia Dozornej rady Sociálnej poisťovne**

**Dozorná rada Sociálnej poisťovne**

**berie na vedomie**

správu o hospodárení Sociálnej poisťovne v mesiacoch január až jún 2012.

**Predkladacia správa**

Správa o hospodárení Sociálnej poisťovne v mesiacoch január až jún 2012 sa predkladá na 4/12 zasadnutie Dozornej rady Sociálnej poisťovne v nadväznosti na vecný a časový plán konania zasadnutí Dozornej rady Sociálnej poisťovne v roku 2012.

**Správa o hospodárení Sociálnej poisťovne   
v mesiacoch január až jún 2012**

Návrh rozpočtu Sociálnej poisťovne na rok 2012 schválila Národná rada Slovenskej republiky (NR SR) uznesením č. 755 z 8. decembra 2011. Schválený rozpočet Sociálnej poisťovne na rok 2012 (ďalej len „schválený rozpočet“) je zostavený v podmienkach zákona č. 461/2003 Z. z. o sociálnom poistení v znení neskorších predpisov (ďalej len „zákon o sociálnom poistení“) účinných k termínu spracovávania materiálu. Zohľadňuje očakávané výsledky hospodárenia Sociálnej poisťovne v roku 2011, vplyv makroekonomických ukazovateľov zverejnených Inštitútom finančnej politiky Ministerstva financií Slovenskej republiky dňa 2. novembra 2011 a Ministerstvom financií Slovenskej republiky navrhovanú výšku príjmov a výdavkov.

Do ostatných príjmov Sociálnej poisťovne v roku 2012 bol zapracovaný transfer finančných prostriedkov zo štátneho rozpočtu Slovenskej republiky (ŠR SR) vo výške 1 780 000 tis. Eur na krytie deficitu vzniknutého dôsledkom zavedenia II. piliera a ako finančná výpomoc z dôvodu platobnej neschopnosti základného fondu starobného poistenia, v zmysle § 157 ods. 4 zákona o sociálnom poistení v znení neskorších predpisov a o zmene a doplnení niektorých zákonov.

Dňa 2. decembra 2011 bol schválený zákon NR SR č. 521/2011 Z. z., ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov s účinnosťou od 1. januára 2012, resp. 1. februára 2012. Vplyv tohto zákona, v porovnaní so schváleným rozpočtom, zlepšuje bilanciu Sociálnej poisťovne v bežnom roku o 227 tis. Eur (zníženie príjmov o 9 397 tis. Eur a  zníženie výdavkov Sociálnej poisťovne o 9 624 tis. Eur).

Dopady zmien vyplývajúcich z novely zákona o sociálnom poistení na hospodárenie Sociálnej poisťovne v roku 2012 sa premietajú v bilancii Sociálnej poisťovne uvedenej v prílohe súhrnná bilancia v stĺpci 3 – upravený rozpočet na rok 2012 (ďalej len „upravený rozpočet“).

Pri tvorbe správneho fondu sa vychádzalo zo zákonom stanovenej tvorby správneho fondu najviac vo výške 2,4 % z príjmov z poistného, 0,5 % z príspevkov na starobné dôchodkové sporenie (SDS) a ďalších ustanovených príjmov v § 168 ods. 2 zákona o sociálnom poistení.

Príjmy Sociálnej poisťovne v mesiacoch január až jún 2012 (bez prevodu z minulých rokov) dosiahli výšku 3 245 978 tis. Eur, čo je 49,75 %-né plnenie upraveného rozpočtu a 102,83 %-né plnenie časového rozpisu rozpočtu na január až jún 2012 (ďalej len „časový rozpis“). V príjmoch je zahrnutých 890 000 tis. Eur zo ŠR SR na krytie deficitu v dôsledku zavedenia II. piliera a ako finančná výpomoc z dôvodu platobnej neschopnosti základného fondu starobného poistenia, v zmysle § 157 ods. 4 zákona o sociálnom poistení v znení neskorších predpisov a o zmene a doplnení niektorých zákonov.

Zdroje Sociálnej poisťovne, vrátane prevodu prostriedkov z minulého roka   
(v súlade so schválenou účtovnou závierkou Sociálnej poisťovne za rok 2011 uznesením NR SR č. 56 z 26. júna 2012), v hodnotenom období predstavovali 3 802 859 tis. Eur.

Výdavky (náklady) Sociálnej poisťovne v mesiacoch január až jún 2012 dosiahli výšku 3 215 155 tis. Eur, čo je 49,47 %-né plnenie upraveného rozpočtu a 98,94 %-né plnenie časového rozpisu.

Z porovnania príjmov a výdavkov vyplýva bilančný rozdiel v bežnom roku v sume 30 823 tis. Eur. Hospodárenie Sociálnej poisťovne k 30. júnu 2012 (vrátane prevodu z minulých rokov) skončilo bilančným rozdielom 587 704 tis. Eur.

Vplyv zavedenia II. piliera na hospodárenie Sociálnej poisťovne sa prejavil v základných fondoch za hodnotené obdobie nasledovne:

* dôchodkovým správcovským spoločnostiam (DSS) boli postúpené príspevky na SDS vo výške 439 324 tis. Eur,
* na vykrytie deficitu boli poskytnuté finančné prostriedky zo ŠR SR v sume 890 000 tis. Eur.

Prehľady o vývoji príjmov, výdavkov a počtoch zamestnancov Sociálnej poisťovne k 30. júnu 2012 sú v prílohách – ústredie Sociálnej poisťovne, pobočky Sociálnej poisťovne a zamestnanci Sociálnej poisťovne.

**1. Príjmy Sociálnej poisťovne**, t. j. finančné prostriedky z poistného, pokút a penále a ostatné príjmy, vrátane finančných prostriedkov zo ŠR SR, v mesiacoch január až jún 2012 predstavovali **3 245 978 tis. Eur,**čo je 49,75 %-né plnenie upraveného rozpočtu v sume 6 525 214 tis. Eur  
a 102,83 %-né plnenie časového rozpisu vo výške 3 156 709 tis. Eur.

Štruktúra skutočných príjmov Sociálnej poisťovne a ich porovnanie s časovým rozpisom je takáto:

|  |  |  |  |  |
| --- | --- | --- | --- | --- |
| v tis. Eur | | | | |
| Ukazovateľ | Časový rozpis | Skutočnosť | Rozdiel (2-1) | % plnenia (2/1) |
|
| a | 1 | 2 | 3 | 4 |
| príjmy celkom | 3 156 709 | 3 245 978 | 89 269 | 102,83 |
| v tom: |  |  |  |  |
| príjmy z bežného poistného od ekonomicky aktívneho obyvateľstva (EAO) | 2 089 461 | 2 109 537 | 20 076 | 100,96 |
| príjmy z dlžného poistného | 71 628 | 122 949 | 51 321 | 171,65 |
| príjmy zo sankcií | 2 128 | 7 205 | 5 077 | 338,58 |
| príjmy z poistného od štátu vrátane 0,5 % z príspevkov na SDS | 82 316 | 96 891 | 14 575 | 117,71 |
| príjmy od Sociálnej poisťovne | 1 045 | 959 | -86 | 91,77 |
| ostatné príjmy | 895 168 | 896 573 | 1 405 | 100,16 |
| *z toho príjmy zo ŠR* | *889 998* | *890 000* | *2* | *100,00* |
| príspevky na SDS zaplatené zamestnávateľom po uplynutí 60 dní | 12 958 | 9 821 | -3 137 | 75,79 |
| príjmy správneho fondu z príspevkov na SDS (EAO) | 2 005 | 2 043 | 38 | 101,90 |

**V absolútnom vyjadrení je plnenie príjmov celkom oproti časovému rozpisu vyššie o 89 269 tis. Eur.** Na túto skutočnosť malo v rozhodujúcej miere vplyv plneniepríjmov z **dlžného poistného**, keď v porovnaní s časovým rozpisom sú tieto **vyššie o 51 321 tis. Eur.** Plnenie príjmov od **EAO z bežného poistného** je, v porovnaní s časovým rozpisom, vyššie **o 20 076 tis. Eur.**

Podľa jednotlivých druhov poistenia boli príjmy z bežného poistného od EAO v mesiacoch január až jún 2012 nasledovné:

|  |  |  |  |  |
| --- | --- | --- | --- | --- |
|  |  |  |  | v tis. Eur |
| Príjmy z bežného poistného od EAO | Časový rozpis | Skutočnosť | Rozdiel (2-1) | % plnenia (2/1) |
|
| a | 1 | 2 | 3 | 4 |
| Základný fond nemocenského poistenia | 192 125 | 191 206 | -919 | 99,52 |
| Základný fond starobného poistenia | 923 862 | 924 617 | 755 | 100,08 |
| Základný fond invalidného poistenia | 417 236 | 430 573 | 13 337 | 103,20 |
| Základný fond úrazového poistenia | 59 515 | 62 768 | 3 253 | 105,47 |
| Základný fond garančného poistenia | 13 534 | 13 134 | -400 | 97,04 |
| Základný fond poistenia v nezamestnanosti | 133 545 | 135 217 | 1 672 | 101,25 |
| Rezervný fond solidarity | 349 644 | 352 022 | 2 378 | 100,68 |
| Spolu | 2 089 461 | 2 109 537 | 20 076 | 100,96 |

V príjmoch od EAO sú zahrnuté príjmy poistného od zamestnancov, zamestnávateľov, samostatne zárobkovo činných osôb a dobrovoľne poistených osôb.

Počty SZČO, ktoré platili v mesiacoch január až jún 2012 na sociálne poistenie z minimálneho vymeriavacieho základu v triedení podľa jednotlivých druhov poistenia sú v nasledovné:

|  |  |  |
| --- | --- | --- |
| Fond | Počet SZČO | %-ny podiel z celkového počtu SZČO |
| Základný fond nemocenského poistenia | 188 296 | 86,88% |
| Základný fond starobného poistenia | 188 809 | 86,82% |
| Základný fond invalidného poistenia | 180 383 | 87,21% |
| Rezervný fond solidarity | 188 924 | 86,80% |

**Ukazovateľ úspešnosti výberu poistného a príspevkov na SDS** (ďalej len "úspešnosť výberu poistného") vyjadruje platobnú disciplínu odvádzateľov (právnických a fyzických osôb) voči Sociálnej poisťovni, ako aj úroveň vzájomnej komunikácie odvádzateľov poistného a pobočiek Sociálnej poisťovne (ďalej len „pobočky“), vrátane kvality práce pobočiek s pohľadávkami súvisiacimi s nezaplateným poistným. **Ukazovateľ úspešnosti výberu poistného** je stanovený ako pomer uhradeného predpísaného poistného a príspevkov na SDS, pokút a penále a ich predpisu. V mesiacoch január až jún 2012 je jeho hodnota 96,59 **%.**

**1.1. Poistné štátu** (vrátane príjmov správneho fondu vo výške 0,5 % z príspevkov na SDS za sporiteľov štátu)bolo vo výške **96 891 tis. Eur,**čo je 55,60 % - né plnenie upraveného rozpočtu vo výške 174 251 tis. Eur  
a 117,71 %- né plnenie časového rozpisu vo výške 82 316 tis. Eur.

Plnenie rozpočtu v tis. Eur:

|  |  |  |  |
| --- | --- | --- | --- |
| Príjmy | Časový rozpis | Skutočnosť | Rozdiel (2-1) |
| A | 1 | 2 | 3 |
| Starobné poistenie | 46 576 | 57 943 | 11 367 |
| Invalidné poistenie | 26 686 | 29 183 | 2 497 |
| Rezervný fond solidarity | 8 887 | 9 621 | 734 |
| Príjmy správneho fondu z príspevkov na SDS za poistencov štátu | 167 | 144 | -23 |
| Spolu | 82 316 | 96 891 | 14 575 |

Príjmy z poistného plateného štátom predstavujú finančné prostriedky, ktoré v hodnotenom období poukázalo Ministerstvo práce, sociálnych vecí a rodiny SR (MPSVR SR), znížené o  príspevky na SDS, ktoré Sociálna poisťovňa poukázala na príslušné účty DSS.

**1.2. Sociálna poisťovňa** zaplatila poistné v sume **959 tis. Eur,**  
čo je 45,89 % - né plnenie upraveného rozpočtu v sume 2 090 tis. Eur  
a 91,77 % - né plnenie časového rozpisu v sume 1 045 tis. Eur.

Uvedená suma predstavuje poistné uhradené zo základného fondu úrazového poistenia do základného fondu starobného poistenia.

**1.3. Ostatné príjmy** (vrátane prostriedkov zo ŠR SR) dosiahli   
výšku **896 573 tis. Eur**čo je 50,07 %- né plnenie upraveného rozpočtu vo výške 1 790 783 tis. Eur  
a 100,16 %- né plnenie časového rozpisu vo výške 895 168 tis. Eur.

Na celkovej výške ostatných príjmov sa, okrem príjmov zo ŠR SR vo výške 890 000 tis. Eur, podieľajú:

* príjmy z úrokov na bežných účtoch a termínovaných vkladoch 606 tis. Eur,
* príjmy z majetku Sociálnej poisťovne (najmä z prenájmu) 457 tis. Eur,
* príjmy z úhrad preplatkov na dávkach a regresných náhrad 3 362 tis. Eur,
* príjmy z úhrad preplatkov na zaniknutých dôchodkoch 82 tis. Eur,
* príjmy z úhrad poistného bez právneho titulu 229 tis. Eur,
* príjmy z pokút za porušovanie povinností 94 tis. Eur
* príjmy z úhrad administratívnych preplatkov a iné 1 743 tis. Eur.

Okrem príjmov zo ŠR SR boli ostatné príjmy pripisované do jednotlivých fondov podľa vecnej príslušnosti. Úroky z bežných účtov pobočiek sa rozdelili do fondov percentuálne, zodpovedajúc podielu príjmov konkrétneho základného fondu a rezervného fondu solidarity na celkových príjmoch z poistného.

**1.4. Tvorba fondov**

Z príjmov poistného, pokút, penále a ostatných príjmov v mesiacoch január až jún 2012 boli vytvorené jednotlivé fondy takto:

|  |  |  |  |
| --- | --- | --- | --- |
|  |  |  | v tis. Eur |
| Fond | Tvorba fondu v bežnom roku | Prevod zostatku z roku 2011 | Tvorba fondu celkom |
| Základný fond nemocenského poistenia | 197 533 | 46 289 | 243 822 |
| Základný fond starobného poistenia | 1 919 685 | 267 428 | 2 187 113 |
| Základný fond invalidného poistenia | 472 627 | 68 819 | 541 446 |
| Základný fond úrazového poistenia | 64 568 | 26 287 | 90 855 |
| Základný fond garančného poistenia | 23 546 | 49 398 | 72 944 |
| Základný fond poistenia v nezamestnanosti | 140 013 | 38 735 | 178 748 |
| Rezervný fond solidarity | 370 671 | 16 399 | 387 070 |
| Správny fond | 57 335 | 43 526 | 100 861 |
| Spolu | 3 245 978 | 556 881 | 3 802 859 |

1. **Pohľadávky**

Pohľadávky podľa § 148 zákona č. 461/2003 Z. z. o sociálnom poistení v znení neskorších predpisov (ďalej len „pohľadávky“) evidované Sociálnou poisťovňou k 30. júnu 2012 dosiahli výšku 661 576 tis. Eur a oproti stavu k 31. decembru 2011 vzrástli o 97 815 tis. Eur (nárast o 17,4 %). Podiel pohľadávok predpísaných na základe právoplatného rozhodnutia k 30. júnu 2012 predstavoval 92,8 % z celkových pohľadávok. Z celkového stavu pohľadávok predstavujú pohľadávky na poistnom predpísaným právoplatným rozhodnutím 432 146 tis. Eur (65,3 %), pohľadávky na penále 160 423 tis. Eur (24,2%), nepredpísané pohľadávky 47 279 tis. Eur (7,2 %) a ostatné pohľadávky 21 728 tis. Eur (3,3 %). V rámci uvedených pohľadávok Sociálna poisťovňa eviduje k 30. júnu 2012 pohľadávky z roku 1993 (pohľadávky štátu) v celkovom objeme 27 764 tis. Eur (4,2 % z celkového objemu pohľadávok) a pohľadávky zo zúčtovania poistného z roku 1994 na zdravotnom fonde v celkovom objeme 6 751 tis. Eur (1,0 %). Vývoj pohľadávok Sociálnej poisťovne podľa druhov a podľa fondov mesačne v roku 2012 je uvedený v prílohe.

Podľa stavu vymáhaných pohľadávok Sociálnej poisťovne bolo k 30. júnu 2012 z predpísaných pohľadávok uplatnených niektorým zo spôsobov vymáhania 70,6%. To predstavuje celkovú uplatnenú sumu 466 881 tis. Eur. Najväčší objem pohľadávok je uplatnený v exekučnom konaní (387 567 tis. Eur, čo predstavuje 58,6 % z celkových pohľadávok). Neuplatnené predpísané pohľadávky predstavujú 22,3 % (147 415 tis. Eur) z celkových pohľadávok. Sú to pohľadávky, kde bola ukončená mandátna správa, boli ukončené exekučné konania, ukončené súdne výkony rozhodnutia, ukončené alebo zastavené konkurzné konania a právoplatné rozhodnutia zatiaľ neuplatnené. Štruktúra pohľadávok Sociálnej poisťovne podľa najvýznamnejších spôsobov vymáhania je uvedená v prílohe.

Sociálna poisťovňa od začiatku roka 2012 podala návrhy na vykonanie exekúcie v celkovom objeme 87 597 tis. Eur. Z toho v mesiaci jún 2012 12 044 tis. Eur. Týmto spôsobom bolo od začiatku roka 2012 vymáhaných spolu 137 684 rozhodnutí. Podrobnejší prehľad je uvedený v prílohe.

Prehľad pohľadávok vymáhaných prostredníctvom *mandátnej správy* spoločnosťou General Factoring a. s. je uvedený v prílohách. V roku 2012 Sociálna poisťovňa previedla do mandátnej správy spolu 823 pohľadávok v sume 676 tis. Eur. K 30. júnu 2012 bolo spolu akceptovaných úhrad v objeme 549 tis. Eur.

Od 1. januára 2012 do 30. júna 2012 vydala Sociálna poisťovňa spolu 1 091 rozhodnutí o *povolení splátok dlžných súm* v celkovom objeme 3 313 tis. Eur. Z toho úspešne ukončených splátkových kalendárov (100 % úhrada) bolo 102 s uhradenou sumou 168 tis. Eur. K zrušeniu splátkových kalendárov z dôvodov ich nedodržania došlo v 343 prípadoch na celkovú sumu 561 tis. Eur. Ku dňu zrušenia rozhodnutia bolo uhradené zo sumy povolenej na splácanie v zmysle schváleného splátkového kalendára 123 tis. Eur. Naďalej aktívnych splátkových kalendárov je 646 na celkový objem pohľadávok 2 584 tis. Eur. Z nich bolo od 1. januára 2011 do 30. júna 2012 uhradených 859 tis.  Prehľad vývoja splátok dlžných súm v roku 2012 je uvedený v prílohe.

Celkový objem pohľadávok na neuhradenom poistnom (ďalej len "pohľadávka") Sociálnej poisťovne evidovaných *voči sledovaným zdravotníckym zariadeniam v pôsobnosti MZ SR a transformovaným zdravotníckym zariadeniam* dosiahol k 30. júnu 2012 sumu 38 504 tis. Eur. Objem pohľadávok evidovaný k 30. júnu 2012 v porovnaní s objemom pohľadávok k 31. decembru 2011 zaznamenal nárast o 19 693 tis. Eur, z toho za mesiac jún o 2 201 tis. Eur. Vývoj pohľadávok voči zdravotníckym zariadeniam je uvedený v prílohe.

Pohľadávky voči *zdravotníckym zariadeniam v pôsobnosti MZ SR* dosiahli k 30. júnu 2012 výšku 19 614 tis. Eur, čo predstavuje 50,9 % z celkového objemu pohľadávok voči všetkým sledovaným zdravotníckym zariadeniam. V porovnaní so stavom k 31. decembru 2011 sa pohľadávky voči týmto zdravotníckym zariadeniam zvýšili o 17 092 tis. Eur, z toho za mesiac jún o 2 259 tis. Eur. Nárast pohľadávok z titulu neplatenia mesačných odvodov v súčasnosti evidujeme pri 4 zdravotníckych zariadeniach v pôsobnosti MZ SR a to Univerzitnej nemocnici Bratislava, Detskej fakultnej nemocnici s poliklinikou Bratislava, Fakultnej nemocnici Trnava a Národnej transfúznej službe SR, Bratislava.

Voči *transformovaným zdravotníckym zariadeniam* eviduje Sociálna poisťovňa k 30. júnu 2012 pohľadávky vo výške 18 889 tis. Eur, čo predstavuje 49,1 % z celkového objemu pohľadávok voči všetkým sledovaným zdravotníckym zariadeniam. V porovnaní so stavom pohľadávok k 31. decembru 2011 sa pohľadávky voči týmto zdravotníckym zariadeniam zvýšili o 2 601 tis. Eur, z toho za mesiac jún sa znížili o 58 tis. Eur. Nárast pohľadávok z titulu neplatenia mesačných odvodov v súčasnosti evidujeme pri 3 transformovaných zdravotníckych zariadeniach a to Dolnooravskej nemocnici s poliklinikou MUDr. L. N. Jégého Dolný Kubín, Kysuckej nemocnici s poliklinikou Čadca a Sanatóriu Tatranská Kotlina n.o.

Sociálna poisťovňa eviduje k 30. júnu 2012 celkovo 22 sledovaných zdravotníckych zariadení s pohľadávkou, z toho je 6 zdravotníckych zariadení v pôsobnosti MZ SR a 16 je transformovaných zdravotníckych zariadení.

**3. Výdavky (náklady) Sociálnej poisťovne**

Výdavky (náklady) Sociálnej poisťovne v mesiacoch január až jún 2012 boli takéto:

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  | v tis. Eur |
| Ukazovateľ | Upravený rozpočet | Časový rozpis | Skutočnosť k 30.6.2012 | % plnenia (3/1) | % plnenia (3/2) | Rozdiel  (3-2) |
| a | 1 | 2 | 3 | 4 | 5 | 6 |
| Použitie prostriedkov celkom | 6 499 601 | 3 249 595 | 3 215 155 | 49,47 | 98,94 | -34 440 |
| v tom: |  |  |  |  |  |  |
| základný fond nemocenského poistenia | 422 576 | 219 986 | 225 981 | 53,48 | 102,73 | 5 995 |
| základný fond starobného poistenia | 4 814 092 | 2 396 756 | 2 368 065 | 49,19 | 98,80 | -28 691 |
| základný fond invalidného poistenia | 890 568 | 444 073 | 441 087 | 49,53 | 99,33 | -2 986 |
| základný fond úrazového poistenia | 47 676 | 24 302 | 22 030 | 46,21 | 90,65 | -2 272 |
| základný fond garančného poistenia | 41 073 | 20 167 | 17 687 | 43,06 | 87,70 | -2 480 |
| základný fond poistenia v nezamestnanosti | 169 905 | 86 651 | 87 910 | 51,74 | 101,45 | 1 259 |
| správny fond | 113 711 | 57 660 | 52 395 | 46,08 | 90,87 | -5 265 |

**3.1. Výdavky základného fondu nemocenského poistenia 225 981 tis. Eur**,čo je 53,48 % upraveného rozpočtu vo výške 422 576 tis. Eur  
a 102,73 % časového rozpisu vo výške 219 986 tis. Eur.

V mesiacoch január až jún 2012 boli výdavky základného fondu nemocenského poistenia v členení na dávky v porovnaní s časovým rozpisom a v porovnaní s rovnakým obdobím roka 2011 takéto:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | |  | |  |  |  | v tis. Eur |
| Druh dávky | Január až jún | | | | | Rozdiel | | % plnenia (3/1) | Index (3/2) v % |
| časový rozpis | | skutočnosť 2011 | | skutočnosť 2012 | (3-1) | (3-2) |
| a | 1 | | 2 | | 3 | 4 | 5 | 6 | 7 |
| nemocenské | 158 359 | | 142 866 | | 158 993 | 634 | 16 127 | 100,40 | 111,29 |
| ošetrovné | 5 729 | | 5 727 | | 5 479 | -250 | -248 | 95,64 | 95,67 |
| vyrovnávacia dávka | 48 | | 27 | | 28 | -20 | 1 | 58,33 | 103,70 |
| materské | 55 850 | | 50 012 | | 61 481 | 5 631 | 11 469 | 110,08 | 122,93 |
| zúčtovanie dávok § 112 | 0 | | -2 | | 0 | 0 | 2 | 0,00 | 0,00 |
| Celkom výdavky | 219 986 | | 198 630 | | 225 981 | 5 995 | 27 351 | 102,73 | 113,77 |

Na výšku výdavkov na nemocenské dávky mal vplyv počet prípadov a priemerná mesačná výška dávky. Vývoj ukazovateľov bol takýto:

* priemerný mesačný počet prípadov dávky:

|  |  |  |  |  |  |  |
| --- | --- | --- | --- | --- | --- | --- |
| Druh dávky | Rozpočet | Január až jún | | Rozdiel | | Index (3/2) v % |
| skutočnosť 2011 | skutočnosť 2012 | (3-1) | (3-2) |
| a | 1 | 2 | 3 | 4 | 5 | 6 |
| nemocenské | 116 492 | 117 029 | 119 858 | 3 366 | 2 829 | 102,42 |
| ošetrovné | 12 376 | 13 080 | 12 392 | 16 | -688 | 94,74 |
| vyrovnávacia dávka | 106 | 91 | 86 | -20 | -5 | 94,51 |
| materské | 23 978 | 22 279 | 23 792 | -186 | 1 513 | 106,79 |
| Celkom | 152 952 | 152 479 | 156 128 | 3 176 | 3 649 | 102,39 |

* priemerná mesačná výška dávky:

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  | v Eur |
| Druh dávky | Rozpočet | Január až jún | | Rozdiel | | Index (3/2) v % |
| skutočnosť 2011 | skutočnosť 2012 | (3-1) | (3-2) |
| a | 1 | 2 | 3 | 4 | 5 | 6 |
| nemocenské | 209,17 | 203,47 | 221,09 | 11,92 | 17,62 | 108,66 |
| ošetrovné | 70,57 | 72,97 | 73,69 | 3,12 | 0,72 | 100,99 |
| vyrovnávacia dávka | 52,00 | 49,94 | 55,43 | 3,43 | 5,49 | 110,99 |
| materské | 415,76 | 374,14 | 430,69 | 14,93 | 56,55 | 115,11 |

**3.2. Výdavky z dôchodkového poistenia 2 809 152 tis. Eur**,

čo je 49,24 % upraveného rozpočtu vo výške 5 704 660 tis. Eur,  
a 98,88 % časového rozpisu vo výške 2 840 829 tis. Eur,

**Výdavky základného fondu starobného poistenia 2 368 065** **tis. Eur**,

čo je 49,19 % upraveného rozpočtu vo výške 4 814 092 tis. Eur,  
a 98,80 % časového rozpisu vo výške 2 396 756 tis. Eur,

**Výdavky základného fondu invalidného poistenia 441 087** **tis. Eur**,  
čo je 49,53 % rozpočtu vo výške 890 568 tis. Eur,

a 99,33 % rozpisu rozpočtu vo výške 444 073 tis. Eur.

Čerpanie finančných prostriedkov z dôchodkového poistenia bolo nižšie o 31 677 tis. Eur oproti časovému rozpisu.

Rozpočtované výdavky boli nižšie najmä v dôchodkoch:

* predčasných starobných (36 967 tis Eur), čo je spôsobené hlavne nižším počtom a nižšou priemernou výškou novopriznávaných dôchodkov a vyšším počtom presunutých predčasných starobných dôchodkov do starobných dôchodkov po dovŕšení dôchodkového veku poberateľa ako bolo rozpočtované,
* vdovských (3 506 tis. Eur) a sirotských (1 521 tis. Eur) z dôvodu nižšieho počtu a nižšej priemernej výšky novopriznávaných dôchodkov ako bolo rozpočtované na rok 2012.

Vyššie skutočné výdavky, ako rozpočtované, boli na starobné dôchodky (o 10 381 tis. Eur), čo je spôsobené najmä vyšším počtom a vyššou priemernou výškou presunutých predčasných starobných dôchodkov do starobných dôchodkov po dovŕšení dôchodkového veku poberateľa ako bolo rozpočtované.

Suma výdavkov na dôchodkové dávky v hodnotenom období zahŕňa aj valorizáciu dôchodkov od 1. januára  2012 v zmysle § 82 zákona o sociálnom poistení o 3,3 % vo výške 95 604 tis. Eur, v ktorej je zahrnuté zvýšenie dôchodkov od prvého dňa v mesiaci v sume 5 863 tis. Eur. Zvýšenie na jeden dôchodok predstavovalo 9,29 Eur (na starobný dôchodok 11,21 Eur, predčasný starobný dôchodok 11,92 Eur a na invalidný dôchodok 8,34 Eur).

Podiel jednotlivých dôchodkových dávok na celkových výdavkoch v percentuálnom vyjadrení je znázornený v nasledujúcom grafe:

V porovnaní so stavom k 31. decembru 2011 sa v hodnotenom období zvýšil počet vyplácaných dôchodkov o 7 216. Najväčší nárast bol v  starobných dôchodkoch (9 711) a invalidných dôchodkoch (3 221). Pokles bol zaznamenaný najmä v predčasných starobných dôchodkoch (-4 841) a vdovských dôchodkoch (-1 857).

Prehľad o počte vyplácaných dôchodkov podľa druhu dôchodku k 30. júnu 2012, v porovnaní so stavom k 30. júnu 2011 a k 31. decembru 2011 je v nasledujúcej tabuľke:

|  |  |  |  |  |  |
| --- | --- | --- | --- | --- | --- |
|  | Stav k | | | Rozdiel (3-1) | Rozdiel (3-2) |
| Druh dôchodku | 30.6.2011 | 31.12.2011 | 30.6.2012 |
| a | 1 | 2 | 3 | 4 | 5 |
| Starobný dôchodok | 953 512 | 957 633 | 967 344 | 13 832 | 9 711 |
| Predčasný starobný dôchodok | 36 596 | 32 130 | 27 289 | -9 307 | -4 841 |
| Invalidný dôchodok | 218 660 | 223 182 | 226 403 | 7 743 | 3 221 |
| Vdovský dôchodok | 299 207 | 299 389 | 297 532 | -1 675 | -1 857 |
| Vdovecký dôchodok | 37 214 | 37 986 | 38 375 | 1 161 | 389 |
| Sirotský dôchodok | 28 460 | 27 617 | 27 574 | -886 | -43 |
| Dôchodky neprevzaté do automat. evidencie | 150 | 168 | 70 | -80 | -98 |
| Dôchodky vyplácané do cudziny | 15 178 | 16 315 | 17 049 | 1 871 | 734 |
| Celkom | 1 588 977 | 1 594 420 | 1 601 636 | 12 659 | 7 216 |

Vývoj počtu vyplácaných dôchodkov podľa jednotlivých mesiacov roka 2011 a 2012 je takýto:

Prehľad o priemernej mesačnej výške vyplácaného sólo dôchodku podľa druhu dôchodku k 30. júnu 2012, v porovnaní so stavom k 30. júnu 2011 a k 31. decembru 2011 je v nasledujúcej tabuľke:

|  |  |  |  |  |  |
| --- | --- | --- | --- | --- | --- |
|  |  |  |  |  | v Eur |
|  | Výška vyplácaného sólo dôchodku k | | | Rozdiel (3-1) | Rozdiel (3-2) |
| Druh dôchodku | 30.6.2011 | 31.12.2011 | 30.6.2012 |
| a | 1 | 2 | 3 | 4 | 5 |
| Starobný dôchodok | 360,66 | 362,08 | 375,03 | 14,37 | 12,95 |
| Predčasný starobný dôchodok | 359,19 | 357,63 | 373,85 | 14,66 | 16,22 |
| Invalidný dôchodok | 257,38 | 255,63 | 262,58 | 5,20 | 6,95 |
| Vdovský dôchodok | 221,26 | 222,00 | 229,11 | 7,85 | 7,11 |
| Vdovecký dôchodok | 168,88 | 169,67 | 175,45 | 6,57 | 5,78 |
| Sirotský dôchodok | 125,76 | 125,88 | 127,29 | 1,53 | 1,41 |

Prehľad o priemernej výške vyplácaných sólo dôchodkov podľa druhu dôchodku a pohlavia k 30. júnu 2012 je uvedený v nasledujúcej tabuľke:

|  |  |  |  |
| --- | --- | --- | --- |
|  |  |  | v Eur |
| Druh dôchodku | muži | ženy | spolu |
| a | 1 | 2 | 3 |
| Starobný dôchodok | 426,89 | 333,03 | 375,03 |
| Predčasný starobný dôchodok | 390,90 | 315,70 | 373,85 |
| Invalidný dôchodok | 286,78 | 234,52 | 262,58 |
| Vdovský dôchodok | x | 229,11 | 229,11 |
| Vdovecký dôchodok | 175,45 | x | 175,45 |
| Sirotský dôchodok | 121,27 | 129,51 | 127,29 |

Priemerná mesačná výška vyplácaných dôchodkov vzrástla, oproti rovnakému obdobiu minulého roka, najmä v dôsledku realizovaného zvýšenia dôchodkov s účinnosťou od 1. januára  2012.

Sociálna poisťovňa k 30. júnu 2012 poukazovala dôchodky na osobné účty v peňažných ústavoch celkom 745 004 dôchodcom, čo predstavuje oproti stavu k 31. decembru 2011 nárast o 100 413. Výdavky na dôchodkové dávky poukázané na osobné účty dôchodcom k 30. júnu 2012 predstavovali 1 578 009 tis. Eur, čo je 56,17 % z celkových výdavkov. V nasledujúcej tabuľke je prehľad vývoja počtu osobných účtov v peňažných ústavoch, na ktoré boli poukazované dôchodkové dávky k 30. júnu 2012 v porovnaní so stavom k 31. decembru 2011:

|  |  |  |  |  |  |
| --- | --- | --- | --- | --- | --- |
| Peňažný ústav | Stav k 31.12.2011 | Rok 2012 | | Rozdiel | |
| k 31.3. | k 30.6. | 2-1 | 3-1 |
| a | 1 | 2 | 3 | 4 | 5 |
| Slovenská sporiteľňa, a.s. | 220 068 | 224 341 | 229 655 | 4 273 | 9 587 |
| Poštová banka, a.s. | 216 750 | 269 625 | 295 246 | 52 875 | 78 496 |
| Všeobecná úverová banka, a.s. | 114 575 | 117 610 | 120 904 | 3 035 | 6 329 |
| Tatra banka, a.s. | 34 343 | 35 421 | 36 540 | 1 078 | 2 197 |
| PRIMA banka Slovensko, a.s.\*/ | 12 342 | 12 611 | 12 836 | 269 | 494 |
| Československá obchodná banka, a.s. | 19 939 | 20 753 | 21 697 | 814 | 1 758 |
| OTP banka Slovensko, a.s., | 11 460 | 11 652 | 11 807 | 192 | 347 |
| Unicredit bank Slovakia, a.s. | 6 610 | 6 849 | 7 056 | 239 | 446 |
| Volksbank Slovensko, a.s. | 5 784 | 5 897 | 5 980 | 113 | 196 |
| BRE BANK SA, pobočka zahraničnej banky v SR | 2 406 | 2 585 | 2 782 | 179 | 376 |
| Národná banka Slovenska | 208 | 216 | 220 | 8 | 12 |
| Privatbanka, a.s. | 44 | 45 | 46 | 1 | 2 |
| Zuno Bank AG, pobočka zahraničnej banky | 62 | 140 | 225 | 78 | 163 |
| OBERBANK AG, pobočka zahraničnej banky v SR | 0 | 4 | 9 | 4 | 9 |
| ING BANK N.V., pobočka zahraničnej banky | 0 | 1 | 1 | 1 | 1 |
| S p o l u | 644 591 | 707 750 | 745 004 | 63 159 | 100 413 |
| \*/ DEXIA banka Slovensko, a.s. od februára 2012 PRIMA banka Slovensko, a.s. | | | |  |  |

* 1. **Výdavky základného fondu úrazového poistenia 22 030 tis. Eur**,  
     čo je 46,21 % rozpočtu vo výške 47 676 tis. Eur  
     a 90,65 % časového rozpisu vo výške 24 302 tis. Eur.

V uvedenej sume výdavkov sú zahrnuté:

* výdavky na úrazové dávky 20 996 tis. Eur,
* zúčtovanie dôchodkových dávok -72 tis. Eur.
* poistné do základného fondu starobného poistenia a príspevky  
  na SDS platené do základného fondu príspevkov na SDS 1 106 tis. Eur.

V porovnaní s časovým rozpisom sú skutočné výdavky základného fondu úrazového poistenia nižšie o 2 272 tis. Eur. V porovnaní s rovnakým obdobím roka 2011 sú výdavky základného fondu úrazového poistenia nižšie o 197 tis. Eur.

Najvyšší podiel na vyplatených úrazových dávkach má úrazová renta v sume 11 079 tis. Eur. V mesiacoch január až jún 2012 bolo ústredím Sociálnej poisťovne (ďalej len „ústredie“) vyplatených priemerne mesačne 6 560 úrazových rent a 231 pozostalostných úrazových rent spolu v sume 11 248 tis. Eur. Pobočky vyplatili úrazové dávky v sume 9 748 tis. Eur.

* 1. **Výdavky základného fondu garančného poistenia 17 687 tis. Eur,**čo je 43,06 % rozpočtu vo výške 41 073 tis. Eur  
     a 87,70 % časového rozpisu vo výške 20 167 tis. Eur.

V uvedenej sume výdavkov sú zahrnuté:

* výdavky na dávku garančného poistenia 3 688 tis. Eur,
* výdavky na úhradu príspevkov na SDS, ktoré nezaplatil   
  zamestnávateľ do základného fondu príspevkov na SDS   
  do 60 dní odo dňa ich splatnosti 13 999 tis. Eur.

Výdavky základného fondu garančného poistenia boli v mesiacoch január až jún 2012 nižšie v porovnaní s časovým rozpisom o 2 480 tis. Eur a v porovnaní s rovnakým obdobím roka 2011 vyššie o 1 400 tis. Eur.

V sledovanom období roka 2012 bola priemerná mesačná výška dávky garančného poistenia 1 299 Eur a priemerný mesačný počet prípadov vyplatenej dávky bol 473 prípadov.

**3.5. Výdavky základného fondu poistenia   
v nezamestnanosti 87 910 tis. Eur,**čo je 51,74 % upraveného rozpočtu vo výške 169 905 tis. Eur  
a 101,45 % časového rozpisu vo výške 86 651 tis. Eur.

V uvedenej sume výdavkov sú zahrnuté:

* výdavky na dávku v nezamestnanosti 88 006 tis. Eur,
* refundácia dávky v nezamestnanosti štátom v EÚ 8 tis. Eur,
* zúčtovanie dôchodkových dávok -104 tis. Eur.

V porovnaní s časovým rozpisom sú výdavky základného fondu poistenia v nezamestnanosti vyššie o 1 259 tis. Eur. V porovnaní s rovnakým obdobím roka 2011 boli výdavky základného fondu poistenia v nezamestnanosti vyššie o 7 603 tis. Eur (index 109,47 %).

V mesiacoch január až jún 2012 bola priemerná mesačná výška dávky v nezamestnanosti na 1 poberateľa 334 Eur a priemerný mesačný počet poberateľov vyplatenej dávky bol 43 885.

* 1. **Výdavky (náklady) správneho fondu**

V rozpočte výdavkov (nákladov) správneho fondu v roku 2012 sa predpokladá použitie prostriedkov správneho fondu v sume **113 711 tis. Eur.**

Použitie finančných prostriedkov správneho fondu za I. polrok 2012 je uvedené v nasledujúcom prehľade:

v tis. Eur

|  |  |  |  |  |  |  |
| --- | --- | --- | --- | --- | --- | --- |
|  | Rozpis | Rozpis | Skutočnosť | Skutočnosť | % | % |
| Ukazovateľ | rozpočtu | rozpočtu | za mesiac | za I. polrok | plnenia | plnenia |
|  | na rok | na I. polrok | jún 2012 | 2012 | (4/1) | (4/2) |
|  | 2012 | 2012 |  |  |  |  |
| a | 1 | 2 | 3 | 4 | 5 | 6 |
| **Bežné výdavky** | **110 307** | **55 984** | **8 375** | **51 901** | **47,05** | **92,71** |
| v tom :  - mzdy | 52 358 | 26 082 | 4 163 | 24 579 | 46,94 | 94,24 |
| - poistné a príspevok do poisťovní | 20 242 | 10 211 | 1 582 | 9 423 | 46,55 | 92,28 |
| - tovary a služby | 36 194 | 18 759 | 2 541 | 17 191 | 47,50 | 91,64 |
| - bežné transfery | 1 513 | 932 | 89 | 708 | 46,79 | 75,97 |
| **Kapitálové výdavky** | **3 404** | **1 676** | **60** | **494** | **14,51** | **29,47** |
| v tom :  - všeobecné investície | 1 429 | 688 | 60 | 350 | 24,49 | 50,87 |
| - výdavky na informačno-komunikačné technológie | 1 975 | 988 | - | 144 | 7,29 | 14,57 |
|  |  |  |  |  |  |  |
| **Spolu použitie správneho fondu** | **113 711** | **57 660** | **8 435** | **52 395** | **46,08** | **90,87** |

**3.6.1 Bežné výdavky (náklady)**

Vynaložené finančné prostriedky správneho fondu súvisiace s krytím **bežných výdavkov (nákladov)**  boli v sume :  **51 901 tis. Eur**,v tom:

* ústredie 21 722 tis. Eur,
* pobočky 30 179 tis. Eur.

Podiel bežných výdavkov (nákladov) v sume 51 901 tis. Eur na celkových použitých prostriedkov správneho fondu 52 395 tis. Eur za I. polrok 2012 je **99,06 %**.

v tis. Eur

|  |  |  |  |  |
| --- | --- | --- | --- | --- |
| Ukazovateľ | Ústredie, skutočnosť  za I. polrok 2012 | Pobočky, skutočnosť  za I. polrok 2012 | Spolu skutočnosť  za I. polrok 2012 | Podiel v % |
| a | 1 | 2 | 3 | 4 |
| Bežné výdavky (náklady) | 21 722 | 30 179 | 51 901 | 99,06 |
| Kapitálové výdavky | 494 | - | 494 | 0,94 |
| **Správny fond spolu** | **22 216** | **30 179** | **52 395** | **100,00** |

Na celkovom plnení rozpočtu správneho fondu za I. polrok 2012 sa podieľali **osobné náklady vo** **výške 35 884 tis. Eur,** z toho mzdové prostriedky, poistné a príspevok do poisťovní podľa organizačných zložiek Sociálnej poisťovne boli nasledovné:

v tis. Eur

|  |  |  |  |  |  |  |
| --- | --- | --- | --- | --- | --- | --- |
|  | Rozpis | Rozpis | Skutočnosť | Skutočnosť | % | % |
| Ukazovateľ | rozpočtu | rozpočtu | za mesiac | za I. polrok | plnenia | plnenia |
|  | na rok 2012 | na I. polrok | jún 2012 | 2012 | (4/1) | (4/2) |
|  |  | 2012 |  |  |  |  |
| a | 1 | 2 | 3 | 4 | 5 | 6 |
| **Mzdové prostriedky spolu** | **52 358** | **26 082** | **4 163** | **24 579** | **46,94** | **94,24** |
| v tom : - ústredie | 18 615 | 9 382 | 1 283 | 7 593 | 40,79 | 80,93 |
| - pobočky | 33 743 | 16 700 | 2 880 | 16 986 | 50,34 | 101,71 |
| **Poistné a príspevok do poisťovní** | **20 242** | **10 211** | **1 582** | **9 423** | **46,55** | **92,28** |
| v tom : - ústredie | 7 127 | 3 620 | 491 | 2 926 | 41,06 | 80,83 |
| - pobočky | 13 115 | 6 591 | 1 091 | 6 497 | 49,54 | 98,57 |

Finančné prostriedky rozpočtované na krytie výdavkov (nákladov) správneho fondu ústredia a pobočiek spolu v rozpise rozpočtu na tovary a služby v celkovej   
sume 36 194 tis. Eur,  
boli za I. polrok 2012 čerpané vo výške 17 191 tis. Eur,   
čo je plnenie ročného rozpočtu na 47,50 %,

a časového rozpisu na I. polrok 2012 91,64%.

Finančné prostriedky rozpočtované na krytie výdavkov (nákladov) správneho fondu ústredia a pobočiek spolu v rozpise rozpočtu na bežné transfery v celkovej   
sume 1 513 tis. Eur,  
boli za I. polrok 2012 čerpané vo výške 708 tis. Eur,   
čo je plnenie ročného rozpočtu na 46,79 %,  
a časového rozpisu na I. polrok 2012 75,97 %.

Podľa vybraných **nákladových položiek** analytického členenia bolo použitie správneho fondu takéto : v tis. Eur

|  |  |  |  |  |  |  |
| --- | --- | --- | --- | --- | --- | --- |
|  | Rozpis | Rozpis | Skutočnosť | Skutočnosť | % | % |
| Ukazovateľ | rozpočtu | rozpočtu na | za mesiac | za I. polrok | plnenia | plnenia |
|  | na rok 2012 | I. polrok 2012 | jún 2012 | 2012 | (4/1) | (4/2) |
| a | 1 | 2 | 3 | 4 | 5 | 6 |
| - spotrebované nákupy | 3 641 | 1 765 | 191 | 1 682 | 46,20 | 95,30 |
| - služby | 26 887 | 14 138 | 1 970 | 13 013 | 48,40 | 92,04 |
| - osobné náklady | 76 563 | 38 439 | 6 050 | 35 884 | 46,87 | 93,35 |
| - dane a poplatky | 372 | 193 | 42 | 190 | 51,08 | 98,45 |
| - ostatné náklady | 2 844 | 1 449 | 122 | 1 132 | 39,80 | 78,12 |

* + 1. **Kapitálové výdavky**

Vynaložené finančné prostriedky správneho fondu súvisiace s krytím kapitálových výdavkov za I. polrok 2012 boli v sume 494 tis. Eur,

čo z rozpisu rozpočtu na I. polrok 2012 1 676 tis. Eur,

je plnenie na 29,47 %,

a z rozpisu rozpočtu na rok 2012 3 404 tis. Eur,

je plnenie na 14,51 %.

V kategórii kapitálových výdavkov boli čerpané finančné prostriedky nasledovne:

- na položke nákup softvéru vo výške 8 tis. Eur,

- na položke nákup výpočtovej techniky vo výške 136 tis. Eur,

- na položke nákup telekomunikačnej techniky vo výške 6 tis. Eur,

- na položke nákup prevádzkových strojov, prístrojov vo výške 153 tis. Eur,

- na položke nákup špeciálnych strojov, prístrojov vo výške 23 tis. Eur,

- na položke prípravná a projektová dokumentácia vo výške 12 tis. Eur,

- na položke realizácia stavieb a ich technické zhodnotenie vo výške 156 tis. Eur.

**4. Výdavky na dávky, ktoré hradí štát**

Na výplatu dávok, ktoré uhrádza štát podľa § 168a a § 285 písm. a) až m) zákona o sociálnom poistení, poukázalo MPSVR SR Sociálnej poisťovni v hodnotenom období finančné prostriedky v sume 23 169 tis. Eur.

Tieto dávky boli vyplatené v sume 24 178 tis. Eur,  
čo zo schváleného rozpočtu na rok 2012 v sume 44 847 tis. Eur  
predstavuje plnenie na 53,91 %.

Súčasťou dávok, ktoré hradí štát sú tiež výdavky na vianočný príspevok a náklady spojené s jeho výplatou, ktoré boli v hodnotenom období vyplatené v sume 1 024 tis. Eur a výdavky na príplatok k dôchodku politickým väzňom a náklady spojené s jeho výplatou, ktoré predstavovali sumu 1 534 tis. Eur.

Z rozdielu príjmov a výdavkov v hodnotenom období vyplýva pohľadávka Sociálnej poisťovne voči MPSVR SR v sume 1 009 tis. Eur. V zmysle Zmluvy o poukazovaní rozpočtových prostriedkov, ktoré poskytuje štát na úhradu nákladov na plnenia podľa § 168a a § 285 ods. písm. a) až m) zákona o sociálnom poistení a o ich zúčtovaní sa pohľadávka vysporiada pri poukazovaní zálohy na nasledujúci mesiac.

Od 1. septembra 2009 vypláca Sociálna poisťovňa ďalšiu dávku, ktorú uhrádza štát. Ide o príspevok účastníkom národného boja za oslobodenie a vdovám a vdovcom po týchto osobách (ďalej len „príspevok“) podľa § 285 písm. n) zákona o sociálnom poistení v znení [zákona č. 285/2009 Z. z o poskytovaní príspevku účastníkom národného boja za oslobodenie a vdovám a vdovcom po týchto osobách a o zmene a doplnení niektorých zákonov.](http://www.epi.sk/Main/Default.aspx?Template=~/Main/TArticles.ascx&phContent=~/ZzSR/ShowRule.ascx&RuleId=0&FragmentId1=5345907&FragmentId2=5345908) Finančné prostriedky poukazuje Sociálnej poisťovni Ministerstvo obrany Slovenskej republiky (MO SR) v mesačnej periodicite na základe vyčíslenia sumy, ktorá bola vyplatená na príspevok a na úhradu výdavkov spojených s jeho výplatou.

Výdavky na príspevok a na úhradu výdavkov spojených s jeho výplatou boli v hodnotenom období vyčíslené v sume 935 tis. Eur. MO SR Sociálnej poisťovni v hodnotenom období poukázalo finančné prostriedky na výdavky, ktoré sa viažu k hodnotenému obdobiu roka 2012 v sume 631 tis. Eur. Záväzok MO SR voči Sociálnej poisťovni v sume 304 tis. Eur bude vyrovnaný v nasledujúcom období.

**5. Záver**

Z porovnania skutočných príjmov a výdavkov Sociálnej poisťovne   
k 30. júnu 2012 vyplývajú takéto bilančné rozdiely v hospodárení Sociálnej poisťovne podľa jednotlivých fondov:

|  |  |  |  |  |
| --- | --- | --- | --- | --- |
|  |  |  |  | v tis. Eur |
| Fond | Bilančný rozdiel v bežnom roku | Prevod zostatku z roku 2011 | Krytie deficitu v dôchodkovom poistení | Bilančný rozdiel k 30.6.2012 |
| Základný fond nemocenského poistenia | -28 448 | 46 289 | 0 | 17 841 |
| Základný fond starobného poistenia | -448 380 | 267 428 | 320 000 | 139 048 |
| Základný fond invalidného poistenia | 31 540 | 68 819 | -60 000 | 40 359 |
| Základný fond úrazového poistenia | 42 538 | 26 287 | 0 | 68 825 |
| Základný fond garančného poistenia | 5 859 | 49 398 | 0 | 55 257 |
| Základný fond poistenia v nezamestnanosti | 52 103 | 38 735 | 0 | 90 838 |
| Rezervný fond solidarity | 370 671 | 16 399 | -260 000 | 127 070 |
| Správny fond | 4 940 | 43 526 | 0 | 48 466 |
| Spolu | 30 823 | 556 881 | 0 | 587 704 |

Hospodárenie Sociálnej poisťovne v sledovanom období skončilo s lepším výsledkom o 154 030 tis. Eur, ako sa predpokladalo v časovom rozpise.

x x x

**Informácia o príspevkoch na SDS v mesiacoch január až jún 2012**

Sociálna poisťovňa vybrala príspevky na SDS vo výške 427 532 tis. Eur,  
čo je 49,67 % v roku 2012 predpokladanej sumy 860 816 tis. Eur.

DSS boli za EAO postúpené príspevky na SDS v sume **396 757 tis. Eur**,  
čo je 50,26 % v roku 2012 predpokladanej sumy 789 378 tis. Eur.  
V tom príspevky na SDS za:

- zamestnancov 372 089 tis. Eur,

- SZČO 23 466 tis. Eur,

- DPO 1 202 tis. Eur.

Príspevky na SDS uhradené zo základného fondu garančného poistenia boli postúpené v sume **13 999 tis. Eur**.

Príspevky na SDS za sporiteľov štátu boli postúpené v sume  **28 420 tis. Eur,**čo je 42,48 % v roku 2012 predpokladanej sumy 66 900 tis. Eur.

Sociálna poisťovňa postúpila príspevky na SDS za sporiteľov, ktorí sa stali poberateľmi úrazovej renty a doplatky za poberateľov invalidného dôchodku (za predchádzajúce obdobia) v sume **148 tis. Eur.**

V hodnotenom období boli postúpené príspevky na SDS v celkovej sume **439 324 tis. Eur**, čo je v porovnaní s rovnakým obdobím minulého roka (398 043 tis. Eur) viac o 41 281 tis. Eur.

Ku koncu júna 2012 evidovala Sociálna poisťovňa 1 454 328 sporiteľov, čo predstavuje od začiatku tohto roka prírastok 3 623 sporiteľov. Prehľad o štruktúre sporiteľov vyjadruje nasledovná tabuľka:

|  |  |  |
| --- | --- | --- |
| 1. | zamestnanci | 930 159 |
| 2. | SZČO | 124 306 |
| 3. | dobrovoľne dôchodkovo poistené osoby | 7 113 |
| 4. | sporitelia, za ktorých platí príspevky na SDS štát | 125 820 |
|  | v tom: |  |
|  | 1. osoba starajúca sa o dieťa do 6 rokov veku | 107 709 |
|  | 1. osoba, ktorá sa stará o dieťa s nepriaznivým zdravotným stavom do 18 rokov veku | 1 317 |
|  | 1. osoba poberajúca peňažný príspevok za opatrovanie | 6 080 |
|  | 1. osoba, ktorá vykonávajúca osobnú asistenciu fyzickej osoby s ťažkým zdravotným postihnutím | 202 |
|  | 1. osoba, ktorej sa poskytuje materské | 10 512 |
| 5. | sporitelia, za ktorých platí príspevky na SDS Sociálna poisťovňa | 35 693 |
| 6. | sporitelia bez poistenia a sporitelia, za ktorých neboli postúpené príspevky na SDS | 231 237 |

Od roku 2005 do 30. júna 2012 evidovala Sociálna poisťovňa 222 664 žiadostí o prestup do inej DSS. Z nich bolo realizovaných 177 795 prestupov. Od začiatku tohto roka je ich nárast o 9 078 realizovaných prestupov.

x x x

**Očakávané výsledky hospodárenia Sociálnej poisťovne v roku 2012**

Východiskom pre zostavenie očakávaných príjmov a výdavkov Sociálnej poisťovne v roku 2012 bol:

* vývoj príjmov z poistného a príspevkov na SDS od zamestnancov, zamestnávateľov, samostatne zárobkovo činných osôb a dobrovoľne poistených osôb spolu, ako aj vývoj dlžného poistného v roku 2011 a v mesiacoch január až jún 2012,
* vývoj výdavkov v roku 2011 a v mesiacoch január až jún 2012,
* a vplyv makroekonomických ukazovateľov zverejnených Inštitútom finančnej politiky Ministerstva financií Slovenskej republiky zo dňa 11. 6. 2012.

**Príjmy** Sociálnej poisťovne **v roku 2012** sa očakávajú takéto:

|  |  |  |  |  |
| --- | --- | --- | --- | --- |
|  |  |  |  | v tis. Eur |
| Príjmy s vplyvom II. piliera | Schválený rozpočet rok 2012 | Upravený rozpočet rok 2012 | Očakávaná skutočnosť v roku 2012 | Rozdiel (3-2) |
| a | 1 | 2 | 3 | 4 |
| Príjmy celkom | 6 534 611 | 6 525 214 | 6 421 880 | -103 334 |
| v tom: |  |  |  |  |
| príjmy z bežného poistného od EAO | 4 382 544 | 4 373 147 | 4 392 181 | 19 034 |
| príjmy z dlžného poistného | 149 373 | 149 373 | 224 969 | 75 596 |
| príjmy zo sankcií | 4 445 | 4 445 | 6 000 | 1 555 |
| príjmy z poistného od štátu | 173 915 | 173 915 | 187 816 | 13 901 |
| príjmy od Sociálnej poisťovne | 2 090 | 2 090 | 2 000 | -90 |
| ostatné príjmy | 1 790 783 | 1 790 783 | 1 575 410 | -215 373 |
| z toho príjmy zo ŠR SR | 1 780 000 | 1 780 000 | 1 564 592 | -215 408 |
| príspevky na SDS zaplatené zamestnávateľom po uplynutí 60 dní | 27 023 | 27 023 | 29 100 | 2 077 |
| príjmy správneho fondu z príspevkov na SDS | 4 438 | 4 438 | 4 404 | -34 |

V roku 2012 sa očakávajú nižšie príjmy celkom oproti upravenému rozpočtu na rok 2012 o 103 334 tis. Eur. Vyššie sa očakávajú príjmy z bežného poistného od EAO o 19 034 tis. Eur. Príjmy z dlžného poistného sa predpokladajú vo výške 224 969 tis. Eur, čo predstavuje prekročenie v absolútnej sume 75 596 tis. Eur oproti rozpočtovanej sume.

V očakávanej skutočnosti ostatných príjmov je v základnom fonde starobného poistenia zapracovaný **transfer finančných prostriedkov zo ŠR SR** v sume 1 564 592 tis. Eur (oproti upravenému rozpočtu na rok 2012 **nižší o 215 408 tis. Eur**) na krytie deficitu vzniknutého dôsledkom zavedenia II. piliera a ako finančná výpomoc z dôvodu platobnej neschopnosti základného fondu starobného poistenia, v zmysle § 157 ods. 4 zákona o sociálnom poistení.

**Výdavky (náklady)** Sociálnej poisťovne **v roku 2012** saočakávajú takéto:

|  |  |  |  |  |
| --- | --- | --- | --- | --- |
|  |  |  |  | v tis. Eur |
| Ukazovateľ | Schválený rozpočet | Upravený rozpočet | Očakávaná skutočnosť rok 2012 | Rozdiel  (3-2) |
| a | 1 | 2 | 3 | 4 |
| Použitie prostriedkov celkom | 6 509 225 | 6 499 601 | 6 429 449 | -70 152 |
| v tom: |  |  |  |  |
| základný fond nemocenského poistenia | 431 934 | 422 576 | 435 364 | 12 788 |
| základný fond starobného poistenia | 4 814 092 | 4 814 092 | 4 740 539 | -73 553 |
| základný fond invalidného poistenia | 890 568 | 890 568 | 881 443 | -9 125 |
| základný fond úrazového poistenia | 47 676 | 47 676 | 45 330 | -2 346 |
| základný fond garančného poistenia | 41 073 | 41 073 | 38 800 | -2 273 |
| základný fond poistenia v nezamestnanosti | 170 171 | 169 905 | 174 262 | 4 357 |
| správny fond | 113 711 | 113 711 | 113 711 | 0 |

Z hľadiska **celkového hospodárenia Sociálnej poisťovne** je možné očakávať k 31. 12. 2012 v jednotlivých fondoch takéto výsledky:

|  |  |  |  |  |
| --- | --- | --- | --- | --- |
|  |  |  |  | v tis. Eur |
| Fond | Bilančný rozdiel k 31.12.2012 | | | Rozdiel (3-2) |
| Schválený rozpočet | Upravený rozpočet | Očakávaná skutočnosť |
| a | 1 | 2 | 3 | 4 |
| Základný fond nemocenského poistenia | 50 000 | 50 000 | 35 000 | -15 000 |
| Základný fond starobného poistenia | 267 156 | 267 044 | 300 714 | 33 670 |
| Základný fond invalidného poistenia | 153 663 | 154 226 | 131 694 | -22 532 |
| Základný fond úrazového poistenia | 5 000 | 5 000 | 5 000 | 0 |
| Základný fond garančného poistenia | 5 000 | 5 000 | 5 000 | 0 |
| Základný fond poistenia v nezamestnanosti | 20 000 | 20 000 | 20 000 | 0 |
| Rezervný fond solidarity | 0 | 0 | 0 | 0 |
| Správny fond | 51 127 | 50 903 | 51 904 | 1 001 |
| Spolu | 551 946 | 552 173 | 549 312 | -2 861 |

Hospodárenie Sociálnej poisťovne v roku 2012 by malo skončiť bilančným rozdielom 549 312 tis. Eur.

x x x

Sociálna poisťovňa predpokladá, že v roku 2012 postúpi príspevky na SDS do DSS v sume 879 146 tis. Eur.